CELEX: 32014R0115
Language: sl
Date: 2014-02-04 00:00:00
Title: Izvedbena uredba Komisije (EU) št. 115/2014 z dne 4. februarja 2014 o uvrstitvi določenega blaga v kombinirano nomenklaturo

7.2.2014   
            
            
               SL
            
            
               Uradni list Evropske unije
            
            
               L 38/24
            
         
      IZVEDBENA UREDBA KOMISIJE (EU) št. 115/2014
   z dne 4. februarja 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2014
      
         
            Za Komisijo V imenu predsednika
         
         Algirdas ŠEMETA
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Aparat za električno krmiljenje za napetost do vključno 1 000 V z zaslonom na dotik s tekočimi kristali (LCD). Diagonala zaslona je 30,5 cm (12 palcev), njegova ločljivost pa 800 × 600 slikovnih pik. Zaslon je v ohišju z merami približno 30 × 23 × 6 cm.
                  Aparat ima vgrajeno napravo za avtomatsko obdelavo podatkov, ki vključuje operacijski sistem.
                  Aparat je opremljen z naslednjimi vmesniki:
                  
                              —
                           
                           
                              režo za kompaktni bliskovni pomnilnik,
                           
                        
                              —
                           
                           
                              dvema USB-priključkoma,
                           
                        
                              —
                           
                           
                              dvema priključkoma RJ-45,
                           
                        
                              —
                           
                           
                              priključkom RS-232,
                           
                        
                              —
                           
                           
                              priključkom RS-485,
                           
                        
                              —
                           
                           
                              režo za razširitev pomnilnika,
                           
                        
                              —
                           
                           
                              razširitvenim vodilom za razširitvene kartice za nadzor, na primer, osnovnih vhodno-izhodnih enot.
                           
                        Opremljen je tudi z več vgrajenimi gonilniki za povezovanje z različnimi vrstami avtomatizacijskih naprav ter lahko izvaja in prikazuje običajne računalniške programe, kot sta urejevalnik besedil in aplikacije za preglednice.
                  Aparat je namenjen električnemu krmiljenju strojev v industrijskih procesih pri aplikacijah, ki uporabljajo programirljive avtomatizacijske krmilnike ali programirljive logične krmilnike.
               
               
                  8537 10 10
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8537, 8537 10 in 8537 10 10.
                  Glede na svoje objektivne značilnosti, in sicer vgrajene gonilnike za različne vrste avtomatizacijskih naprav ter razširitveno vodilo za nadzorovanje vhodno-izhodnih enot, je aparat namenjen električnemu krmiljenju strojev v industrijskih procesih. Uvrstitev pod tarifno številko 8471 kot stroj za avtomatsko obdelavo podatkov je zato izključena.
                  Ker ima aparat vgrajeno napravo za avtomatsko obdelavo podatkov, ga je treba uvrstiti pod oznako KN 8537 10 10 kot numerično upravljalno ploščo z vgrajeno napravo za avtomatsko obdelavo podatkov za napetost do vključno 1 000 V.